Tamedyazt tumzabt ula d nettat ur teslik ara seg timawit ayen i yeǧǧan aṭas deg-s ad iruḥ ad yeɣbu leter-is, xas akken tettwabder-d di kra n yedlisen iqdimen tilin n tira tamaziɣt si zman aqdim. Di tallit n yemnekcem aṛumi les pre blan rran lwelha-nsen ɣer tira n leɛwayed d ufham n tmettiyin n Lezzayer, sskelsn akk timeqqranin d tmectaḥ ɣef tutlayt-nsen d wansayennsen ilmend n temhersa. Maca ar ass-a ulac tizrawin yeɛnantutlayt tumzabt d tsekla-is, xas akken bdan ttefɣen-d kra n wahilen d wammuden di taggara n yiseggasen n 70 d tazwara n yiseggasen 80 si tasut iɛeddan, am ixeddimen n umedyaz ƐEBDLWEHAB d FEXXAR (Ḥ.) i yesɛan afus meqqren dg beddu n usekles d usɣari n tutlayt tumzabt. Yessufeɣ-d ammuden n tmedyazt i yuklalen tazrawt d uzɣan am: - Imeṭṭawen n lferḥ, Tazrigt 01, Ɣerdaya, 1984.